## Izmjena i dopuna Statuta Hrvatske komore inženjera strojarstva

### NN 78/2013 (26.6.2013.), Izmjena i dopuna Statuta Hrvatske komore inženjera strojarstva

78 26.06.2013 Izmjena i dopuna Statuta Hrvatske komore inženjera strojarstva

HRVATSKA KOMORA INŽENJERA STROJARSTVA

1618

Na temelju članka 91. stavka 1. Zakona o arhitektonskim i inženjerskim poslovima i djelatnostima u prostornom uređenju i gradnji (»Narodne novine«, br. 152/08., 124/09., 49/11. i 25/13.), Skupština Hrvatske komore inženjera strojarstva na 10. sjednici održanoj 20. lipnja 2013. godine, donijela je

IZMJENE I DOPUNE STATUTA

HRVATSKE KOMORE INŽENJERA STROJARSTVA

Članak 1.

U Statutu Hrvatske komore inženjera strojarstva (»Narodne novine«, broj 82/09., u članku 1. iza stavka 1. dodaje se novi stavak 2. koji glasi:

»(2) Ovaj Statut sadrži odredbe koje su u skladu s Direktivom 2005/36/EZ Europskog parlamenta i Vijeća o priznavanju stručnih kvalifikacija od 7. rujna 2005. i Direktivom 2006/123/EZ Europskog parlamenta i Vijeća o uslugama na unutarnjem tržištu od 12. prosinca 2006., a odnose se na priznavanje inozemnih stručnih kvalifikacija za regulirane profesije osoba strojarske struke. Pod reguliranim profesijama u graditeljstvu podrazumijevaju se poslovi koje obavljaju strane ovlaštene osobe u projektiranju i/ili stručnom nadzoru građenja i vođenju građenja, sve u svojstvu odgovornih osoba, na trajnoj, povremenoj ili privremenoj osnovi u skladu s uvjetima propisanim zakonom i ostalim provedbenim aktima.«

Dosadašnji stavak 2. postaje stavak 3.

Članak 2.

U članku 6. stavku 2. podstavak 8. mijenja se i glasi:

»– uspostavlja i vodi Evidenciju stranih ovlaštenih osoba kojima je izdala rješenje za povremeno ili privremeno obavljanje poslova projektiranja i/ili stručnog nadzora građenja u svojstvu odgovorne osobe strojarske struke, te za trajno, povremeno ili privremeno obavljanje poslova vođenja građenja,«

U stavku 3. podstavku 7. riječi: »Ministarstvom zaštite okoliša, prostornog uređenja i graditeljstva«,

zamijeniti riječima: »ministarstvom« nadležnim za poslove graditeljstva i prostornog uređenja«.

Članak 3.

U članku 12. stavku 1. mijenja se podstavak 3. i glasi.:

– donosi Pravilnik o cijenama usluga

U stavku 1. dodaje se novi podstavak koji glasi:

»– donosi Pravilnik o postupku priznavanja inozemnih stručnih kvalifikacija,«

Članak 4.

U članku 13. stavku 4. riječ: »ovlastiti«, zamijeniti riječju: »opunomoćiti«.

Članak 5.

U članku 19. stavku 1. podstavku 7. riječ: »prethodne« brisati.

U stavku 1. podstavku 33. riječ »stručnog« brisati

Dodaje se novi podstavak 36 i glasi:

»– osniva i imenuje radno tijelo Komore čija je zadaća u primjereno kratkom vremenu razmotriti svaki slučaj sumnje u kvalitetu i/ili opseg poslova projektiranja i/ili stručnog nadzora, neovisno o izvoru informacije i o tome se pisano očitovati.«

Članak 6.

U članku 29. stavku 1. dodaju se novi podstavci koji glase:

»– odlučuje o ispunjavanju uvjeta stranih ovlaštenih osoba za trajni upis u Imenik stranih ovlaštenih inženjera strojarstva Komore,

– odlučuje o ispunjavanju uvjeta stranih ovlaštenih osoba za privremeno ili povremeno obavljanje poslova projektiranja i/ili stručnog nadzora građenja u svojstvu odgovorne osobe, strojarske struke, te upisu u Evidenciju Komore,

– odlučuje o ispunjavanju uvjeta stranih ovlaštenih osoba za trajno, privremeno ili povremeno obavljanje poslova vođenja građenja strojarske struke u svojstvu odgovorne osobe, radi upisa u Evidenciju Komore,

– odlučuje o izdavanju odobrenja za rad stranoj ovlaštenoj osobi koja je na natječaju stekla pravo na izvedbu natječajnog rada, za poslove projektiranja i/ili stručnog nadzora građenja u svojstvu odgovorne osobe, strojarske struke«.

Članak 7.

Iza članka 30. naslov se mijenja i glasi:

»Odbor za priznavanje inozemne stručne kvalifikacije«

Članak 8.

Članak 31. mijenja se i glasi:

»(1) Odbor za priznavanje inozemne stručne kvalifikacije (dalje u tekstu: Odbor za priznavanje), provodi postupak provjere ispunjavanja uvjeta za priznavanje inozemnih stručnih kvalifikacija i donosi rješenje: fizičkim osobama koje u Republici Hrvatskoj u svojstvu odgovorne osobe žele obavljati poslove projektiranja i/ili stručnog nadzora građenja strojarske struke; obavljati u svojstvu odgovorne osobe poslove glavnog inženjera gradilišta strojarske struke, inženjera gradilišta i/ili voditelja radova strojarske struke. Odbor za priznavanje provodi postupak i za fizičke osobe koje su na natječaju stekle pravo na izvedbu natječajnog rada, za poslove projektiranja i/ili stručnog nadzora građenja u svojstvu odgovorne osobe strojarske struke.

(2) Postupak priznavanja inozemnih stručnih kvalifikacija za strane ovlaštene osobe koje u Republici Hrvatskoj žele obavljati poslove iz stavka 1. ovoga članka, provodi se u skladu s Općim sustavom priznavanja inozemnih stručnih kvalifikacija, na temelju posebnog zakona.

(3) Pravilnikom kojeg će donijeti Skupština Komore detaljnije će se definirati postupak priznavanja inozemnih stručnih kvalifikacija za obavljanje reguliranih profesija u svrhu poslovnog nastana, te pružanja usluga na privremenoj ili povremenoj osnovi, sadržaj i obrasce zahtjeva za priznavanje inozemne stručne kvalifikacije, te detaljnije definiranje pojedinih dokaza kao i način određivanja troškova u slučaju dopunskih mjera, te ostala pitanja odlučna u postupku priznavanja inozemne stručne kvalifikacije.

(4) Rješenje o priznavanju inozemnih stručnih kvalifikacija je upravni akt, kojeg donosi predsjednik Komore na prijedlog Odbora za priznavanje.«

Članak 9.

Članak 32. briše se.

Članak 10.

Članak 33. mijenja se i glasi:

(1) Odbor za priznavanje čini pet članova, koje na prijedlog predsjednika Komore imenuje Upravni odbor Komore.

(2) Članovi Odbora za priznavanje između sebe biraju predsjednika i odluke donose većinom glasova nazočnih članova.

(3) Odbor za priznavanje može imenovati stručne, odnosno ekspertne radne skupine za obavljanje određenih poslova te na sjednice pozivati znanstvene, stručne i javne djelatnike radi pribavljanja njihova mišljenja o pitanjima o kojima se raspravlja na sjednici.

(4) Postupak Odbora za priznavanje u rješavanju zahtjeva strane ovlaštene osobe za priznavanje inozemne stručne kvalifikacije, je hitan. Sjednice Odbora sazivaju se najkasnije sedam dana od dana zaprimanja zahtjeva, i mogu se održati elektronskim putem.

(5) Akti koji se donose u rješavanju zahtjeva ovlaštenih stranih osoba jesu upravni akti, koje na prijedlog Odbora za priznavanje donosi predsjednik Komore.«

Članak 11.

U članku 39. stavku 2. riječi: »stvarno i stalno« brišu se.

Članak 12.

U članku 44. riječi: »s propisima« brišu se.

Članak 13.

U članku 45. stavci 2. i 3. brišu se.

Članak 14.

Iza članka 45. naslov se mijenja i glasi:

Povjerenstvo za normiranje poslova i usluga

Članak 15.

U članku 51. točka 6. briše se.

Članak 16.

Članak 55. mijenja se i glasi:

»Članovi Komore su fizičke osobe koje u sklopu zadaća svoje struke obavljaju poslove projektiranja i/ili stručnog nadzora u svojstvu odgovorne osobe i ovlašteni inženjeri strojarstva u mirovini s pravom uporabe strukovnog naziva ovlašteni inženjer strojarstva, u skladu sa Zakonom i radnopravnim zakonodavstvom.«

Članak 17.

Članak 57. mijenja se i glasi:

»(1) Uvjeti za upis u Imenik ovlaštenih inženjera strojarstva Komore i Imenik stranih ovlaštenih inženjera strojarstva propisani su Zakonom o arhitektonskim i inženjerskim poslovima i djelatnostima u prostornom uređenju i gradnji i Zakonom o reguliranim profesijama i priznavanju inozemnih stručnih kvalifikacija.

(2) Postupak upisa u imenike iz stavka 1. ovoga članka propisuje se pravilnikom o upisima, a postupak priznavanja inozemne stručne kvalifikacije za strane ovlaštene osobe strojarske struke pravilnikom o postupku priznavanja inozemne stručne kvalifikacije, koje donosi Skupština Komore.

(3) Sva prava i obveze koja proizlaze iz članstva u Komori, a propisani su ovim Statutom odgovarajuće se primjenjuju i na stranu ovlaštenu osobu strojarske struke, člana komore.

(4) Za upis u imenike Komore, podnositelj zahtjeva je dužan platiti upisninu.

5) Visinu upisnine određuje Skupština Komore.«

Članak 18.

U čl. 58. dodaje se nova točka 6. i glasi:

Ovlašteni inženjeri strojarstva svojim potpisom i otiskom žiga potvrđuju istinitost i točnost proračuna, crteža, izjava, podataka, izvješća, očitovanja i drugog što je sastavni dio dokumenata koje izrađuju ili potpisuju sukladno zakonima koji uređuju građevine, ovom Statutu i drugim aktima Komore, te preuzimaju odgovornost za sadržaje tih dokumenata.

Članak 19.

U članku 60. stavak 2. mijenja se i glasi:

»(2) Pravo na upis u Imenik vježbenika kandidata za upis u Komoru ima osoba koja je uspješno završila preddiplomski i diplomski sveučilišni studij strojarstva ili integrirani preddiplomski i diplomski sveučilišni studij strojarstva, kojim se stječe akademski naziv magistar inženjer strojarstva ili da je uspješno završila specijalistički diplomski stručni studij strojarstva kojim se stječe stručni naziv stručni specijalist inženjer strojarstva ako je tijekom cijeloga svojeg studija stekla najmanje 300 ECTS bodova, odnosno da je na drugi način propisan posebnim propisom stekla stupanj obrazovanja strojarske struke.«

Članak 20.

Članak 61. mijenja se i glasi:

(1) Vježbenička praksa provodi se prema Programu vježbeničke prakse s načinom provedbe, kojeg donosi Upravni odbor Komore.

(2) Za provedbu Programa vježbeničke prakse odgovoran je mentor kojeg odredi Odbor za upis.

(3) Mentor može biti ovlašteni inženjer strojarstva i ovlašteni inženjer strojarstva u mirovini koji je dužan na zahtjev Odbora za upis preuzeti dužnost mentorstva za vježbenika kandidata za upis u Komoru.

Članak 21.

U članku 62. stavak 2. i 3 brišu se.

Članak 22.

U članku 64. stavci 2. i 3. brišu se.

Članak 23.

Članak 67. briše se.

Članak 24.

U članku 69. stavku 3. podstavak 2. mijenja se i glasi:

»– Evidenciju stranih ovlaštenih osoba kojima je izdala rješenje za povremeno ili privremeno obavljanje poslova projektiranja i/ili stručnog nadzora građenja u svojstvu odgovorne osobe, te trajnog, povremenog ili privremenog obavljanja poslova vođenja građenja u svojstvu odgovorne osobe,«

Članak 25.

U članku 72. stavak 1. podstavak 3. mijenja se i glasi:

»Stručni nadzor nad građenjem, planiranje, koordiniranje i organiziranje gradnje«

Članak 26.

Članak 73. briše se.

Članak 27.

Članak 74. mijenja se i glasi:

»(1) Ured za samostalno obavljanje poslova projektiranja i/ili stručnog nadzora građenja (dalje u tekstu: Ured), osniva se upisom u Upisnik ureda za samostalno obavljanje poslova.

(2) U Uredu iz stavka 1. ovoga članka zaposlenici ili vanjski suradnici na pojedinim poslovima u vezi s projektiranjem i/ili stručnim nadzorom građenja mogu biti samo suradnici projektanta i/ili suradnici nadzornog inženjera, te ostalo potrebno administrativno osoblje.

(3) Ovlašteni inženjer strojarstva može imati i pečat Ureda.

(4) Uvjeti te postupak upisa i druga pitanja odlučna za upis u Upisnik ureda za samostalno obavljanje poslova projektiranja i/ili stručnog nadzora građenja, uredit će se posebnim pravilnikom kojeg donosi Skupština Komore.«

Članak 28.

U članku 75. stavke 1., 2. i 3. brišu se.

Stavci 4. i 5. postaju stavcima 1. i 2.

Članak 29.

U članku 76. stavci 1. i 2. brišu se.

Stavci 3. i 4. postaju stavcima 1. i 2.

Članak 30.

U članku 80. stavku 1 točki 4. riječi »poštovanja Cjenika« brišu se.

Dodaje se nova točka 9. koja glasi:

»9. poštivanje Zakona i drugih propisa koji uređuju poslove ovlaštenog inženjera strojarstva.«

Članak 31.

U članku 83. stavak 1. briše se

Stavci 2. i 3. postaju stavcima 1. i 2.

Članak 32.

U članku 113. stavku 2. točke 6., 9., 14., 17., 23., 29., 30., 32., 41., 44., 46. i 47. brišu se.

Stavak 2. točka 8. mijenja se i glasi:

– ako ne ispuni uvjete stručnog usavršavanja.

Stavak 2. točka 48. mijenja se i glasi:

»– ako poslove obavlja protivno propisima i/ili pravilima struke, odnosno ako izradi projekt i/ili provodi stručni nadzor suprotno propisima.«

PRIJELAZNE I ZAVRŠNE ODREDBE

Članak 33.

Daje se ovlaštenje Upravnom odboru Komore da utvrdi pročišćeni tekst Statuta Komore.

Članak 34.

Ovaj Statut stupa na snagu osmoga dana od dana objave u »Narodnim novinama«,uz suglasnost Ministarstva graditeljstva i prostornoga uređenja od 18. lipnja 2013., klasa: 360-01/13-02/535, urbroj: 531-01-13-2.

Klasa: 100-01/13-01/10
Urbroj: 503-00-13-4
Zagreb, 20. lipnja 2013.

Predsjednik
Hrvatske komore inženjera strojarstva
mr. sc. Luka Čarapović, dipl. ing. stroj., v. r.

Izmjene i dopune, NN 78/2013-1618